**Табела 5.2.** Спецификација предмета

| **Студијски програм : Специјалистичке струковне студије - Форензика** | | | | |
| --- | --- | --- | --- | --- |
| **Назив предмета: Криминалистичко-форензичка обрада лица места и трагова** | | | | |
| **Наставник/наставници: Биљана Шљукић Паунковић, Божидар Бановић, Александра Илић** | | | | |
| **Статус предмета: Обавезан** | | | | |
| **Број ЕСПБ: 6 (шест)** | | | | |
| **Услов:** | | | | |
| **Циљ предмета**  Стицање знања и оспособљавање за фиксирање затеченог стања на лицу места (месту кривичног догађаја), проналажење, тумачење, фиксирање и прелиминарну обраду и тријажу трагова и предмета релевантних за доказивање постојања кривичног дела и откривање и идентификацију учиниоца. | | | | |
| **Исход предмета**  Способност за препознавање и базичну криминалистичко-форензичку обраду лица места (места кривичног догађаја) и прелиминарну обраду и тријажу релевантних трагова и предмета. Познавање основних појмова и садржаја криминалистичко-форензичке трасологије. Познавање и разликовање основних функција криминалисте и форензичара приликом обраде лица места (места кривичног догађаја). | | | | |
| **Садржај предмета**  *Теоријска настава*  Појмовно одређење и садржај криминалистичко-форензичке обраде лица места. Научна и стручна заснованост криминалистичког поступања на месту кривичног догађаја. Криминалистичко поступање по сазнању за кривични догађај. Прве мере и процена ризика поступања на лицу места. Обезбеђење лица места (места кривичног догађаја). Дефинисање лица места (места кривичног догађаја) и његова заштита. Обележавање лица места (места кривичног догађаја) и поступање са присутним лицима. Врсте трагова, њихово фиксирање и чување. Микротрагови. Трагови људског порекла. Методе форензичке обраде трагова папиларних линија, трагова стопала и зуба. Биолошки трагови и форензичка обрада. Трагови влакна, боја, стакла и земљишта.  *Практична настава*  Презентације и анализа примера из полицијске праксе и обрада места догађаја у симулираним условима. Форензичка обрада трагова папиларних линија на меким и глатким подлогама. Фиксирање трагова обуће. Откривање трагова крви. Идентификација влакана. | | | | |
| **Литература**   1. Милан Жарковић (2005) Кривичнопроцесни и криминалистички аспекти увиђаја на месту догађаја, Виша школа унутрашњих послова, Београд. 2. Милан Жарковић, Ивана Бјеловук, Тања Кесић (2012) Криминалистичко поступање на месту догађаја и кредибилитет научних доказа, Криминалистичко-полицијска академија, Београд. 3. Barry A. J. Fisher, David R. Fisher (2022) Techniques of crime scene investigation, CRC Presss, Boca Raton. 4. Terrence F.Kiely (2006) Forensic evidence: Science and the criminal law, CRC Press: Taylor and Francis, Boca Raton. 5. Ивана Бјеловук (2022) Криминалистичка техника, Криминалистичко-полицијски универзитет, Београд. 6. Никола Милашиновић (2022) Увод у форензичку хемију, Криминалистичко-полицијски универзитет, Београд. | | | | |
| **Број часова активне наставе** | **Теоријска настава: 3** | | **Практична настава: 3** | |
| **Методе извођења наставе**  Предавања, практична настава, семинари, вежбе | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **10** | писмени испит | |  |
| практична настава | **10** | усмени испт | | 60 |
| семинар-и | **20** |  | |  |