**Табела 5.2.** Спецификација предмета

|  |  |  |  |  |
| --- | --- | --- | --- | --- |
| **Студијски програм:** Специјалистичке струковне студије Форензика | | | | |
| **Назив предмета:** Правни основи форензике | | | | |
| **Наставник/наставници:** Бановић Бпжидар, Милошевић Младен, Илић Александра | | | | |
| **Статус предмета: обавезни** | | | | |
| **Број ЕСПБ: 7** | | | | |
| **Услов: нема** | | | | |
| **Циљ предмета**  Стицање знања и развијање способности разумевања општих принципа и основних појмова и института кривичног и кривичног процесног права, као правног оквира за примену форензичких метода. Осим тога, циљ предмета је и стицање знања о законским елементима појединих група и појединих кривичних дела, о улози материјалних доказа и значају форензичких метода у доказном поступку, као кључном сегменту кривичног поступка. | | | | |
| **Исход предмета**  Оспособљеност за разумевање основних института кривичног и кривично процесног права, појединих кривичних дела, доказног поступка, значаја и доказне вредности материјалних доказа у кривичном поступку, права и дужности вештака, као и за препознавање фактичких и правних услова за примену форензичких метода у кривичном поступку. | | | | |
| **Садржај предмета**  *Теоријска настава*  Основни појмови, номенклатура и правна терминологија. Кривично дело. Појам и елементи кривице. Кривица. Систем кривичних санкција. Кривична дела против живота и тела, против полне слободе, против имовине, у вези са злоупотребом дрога, безбедности рачунарских података, против човечности и других добара заштићених међународним правом. Насиље у породици. Тероризам. Кривично процесно право и форензичка аналитика и нормативни оквир форензике; улога форензике у кривичном поступку. Организација правосудног система Републике Србије. Доказивање у кривичном поступку (материјални докази). Положај процесних субјеката у поступку доказивања (суд, тужилац, окривљени, бранилац, сведок, полиција, стручна лица, вештак). Радње доказивања. Форензичке методе у функцији доказивања у кривичном поступку. Положај и улога вештака у кривичном поступку. Доказна вредност вештачења у кривичном поступку.  *Практична настава*  Практична настава ће се реализовати кроз анализу релевантних случајева из судске праксе, студијске посете државним органима (суду, јавном тужилаштву, полицији) и решавање практичних задатака везаних за примену материјалноправних и процесноправних норми у форензичкој аналитици. | | | | |
| **Литература**  Зоран Стојановић, Кривично право-општи део, Београд, Правна књига, XVI издање, 2009.  Зоран Стојановић, Обрад Перић: Кривично право, посебни део; Београд, Правна књига, XIII издање, 2009.Божидар Бановић, Станко Бејатовић Кривично процесно право, општи део, Београд,Факултет безбедности 2020.  Божидар Бановић, Кривично процесно право, посебни део, Београд,Факултет безбедности 2021.  Cyril H. Wecht, John T. Rago (ed.): Forensic Science and Law Investigative Applications in Criminal, Civil and Family Justice, London: CRC Press: Taylor and Francis Group, 2006.  Wayne W. Bennett; K. M. Hess; Christine H. Orthmann: Criminal investigation, Belmont, CA: Wadsworth/Thomson Learning, 2007.  Terrence F. Kiely: Forensic Evidence- Science and the Criminal Law, London: CRC Press LLC, 2001.  Снежана Соковић: Вештачење као доказ у кривичном поступку, Крагујевац, Правни факултет, 1997. | | | | |
| **Број часова активне наставе** | **Теоријска настава: 3** | | **Практична настава: 4 + 1** | |
| **Методе извођења наставе**  Предавања, практична настава, семинари | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **15** | усмени испит | | **60** |
| практична настава | **25** |  | |  |